《渔家傲 记梦》
清代·许德蘋

香绕窗纱迷晓雾。钧天乐罢霓裳舞。一霎遨游皆胜所。

冰人语。回头刘阮逢仙处。

正是长安三月暮。满池青草催诗句。帘外飘零香袂举。

留不住。梦魂今夜谁边去。

作者简介：许德蘋，字香滨，吴县人，自号采白仙子。本扬州邓氏女，父母早亡遂为苏州许氏女。么凤词人朱和羲侧室，咸丰辛酉殉粤匪难。